ในช่วงเตรียมตัวสอบเข้ามหาลัยอ่ะครับผมเรียนค่อนข้างหนักและผมอยากนอนพักในช่วงเวลากลางวันและผมจะนอนไปประมาณ90นาทีอ่ะครับแล้วค่อยตื่นมาเรียนต่อผมอยากรู้ว่าการนอนแบบนี้ส่งผลดีหรือผลเสียยังไงอ่ะครับ
สวัสดีค่ะ การนอนกลางวันให้เกิดประโยชน์นั้น ควรนอนให้อยู่ในช่วงเวลา 10-30 นาที หากหลับเกินกว่า 30 นาที มักจะมีความสัมพันธ์กับความเหนื่อยล้าและความเฉื่อยชาทันทีหลังจากงีบหลับ และอาจทำให้บางคนนอนกลางวันแล้วปวดหัวได้ นอกจากนี้ การนอนเป็นเวลานานเกินไป อาจทำให้ไม่งาวงในช่วงกลางคืน รบกวนการนอนหลับในช่วงกลางคืนได้ประโยชน์ของการนอนกลางวัน เช่น- สมองจดจำสิ่งที่เรียนรู้ได้ดีขึ้น- ช่วยเพิ่มประสิทธิภาพในการทำงาน- ผ่อนคลายความเครียด- ช่วยให้ระบบภูมิต้านทานของร่างกายทำงานได้ดีขึ้น- ช่วยให้อารมณ์ดีขึ้นได้- สำหรับในเด็กเล็กก่อนวัยเรียนนั้น สามารถนอนกลางวันนานเกิน 30 นาทีได้ โดยการนอนกลางวันสำคัญต่อการเรียนรู้และพัฒนาการของเด็ก โดยพบว่าเด็กที่นอนกลางวันเป็นประจำสามารถจดจำสิ่งที่เรียนรู้ได้ดียิ่งขึ้นส่วนวิธีการนอนกลางวันเพื่อให้ได้ประโยชน์สูงสุด คือ- ไม่ทานอาหารก่อนนอน โดยควรทานแล้วเว้นระยะไปอย่างน้อย 2-3 ชั่วโมง- ตั้งนาฬิกาปลุก เพื่อไม่ให้นอนหลับนานจนเกินไป- ไม่ควรนอนหลังจากเวลาบ่าย 3 โมง เพราะอาจทำให้ความอยากนอนในช่วงเวลากลางคืนลดลงได้ ซึ่งช่วงเวลาที่ดีที่สุดสำหรับการนอนกลางวัน คือ ช่วงเวลาบ่าย 2 หรือบ่าย 3 โมง